230 ກວ່າຄົນເສຍຊີວິດ ໃນໄພນໍ້າຖ້ວມຢູ່ໄທ
ໄພນໍ້າຖ້ວມຮ້າຍແຮງ ໃນປະເທດໄທ ທີ່ເລີ້ມມາແຕ່ປີກາຍ ເຮັດໃຫ້ 230 ກວ່າຄົນເສຍຊີວິດ ແລະສ້າງຄວາມເສຍຫາຍ 1 ພັນ 700 ໂດລາ.
ໄພນໍ້າຖ້ວມໃນທ້າຍປີກາຍນີ້ ໄດ້ທຳລາຍປະຊາຄົມຫຼາຍພັນແຫ່ງໃນທົ່ວປະເທດໄທ ແລະ ສ້າງຄວາມເສຍຫາຍຕໍ່ໂຄງລ່າງພື້ນຖານແລະເສດຖະກິດ ໃນມູນຄ່າຫຼາຍຮ້ອຍລ້ານໂດລາ ໄພນໍ້າຖ້ວມດັ່ງກ່າວ ແມ່ນມີຂະໜາດໃຫຍ່ຜິດປົກກະຕິ ຈາກໄພນໍ້າຖ້ວມທີ່ເກີດຂຶ້ນຢູ່ເປັນ ປະຈຳຢູ່ແລ້ວໃນປະເທດໄທນັ້ນ ອິງຕາມລາຍງານ ທີ່ນັກຂ່າວວີໂອເອ Ron Corben ລາຍງານມາຈາກບາງກອກນັ້ນບັນດານັກວິທະຍາສາດກ່າວວ່າ ປະເທດໄທຕ້ອງໄດ້ພັດທະ ນາແຜນການໄລຍະຍາວ ເພື່ອຄຸ້ມຄອງນຶ່ງໃນບັນດາຊັບສິນ ອັນໃຫຍ່ຫລວງທີ່ສຸດຂອງຕົນ ແລະເປັນໄພອັນຕະລາຍທີ່ໃຫຍ່ທີ່ສຸດຂອງຕົນເຊ່ນກັນ ຊຶ່ງກໍຄືນ້ຳນັ້ນເອງ // ສຽງປະກາດຂ່າວເປັນພາສາອັງກິດ // ໄພນໍ້າຖ້ວມຮ້າຍແຮງສຸດໃນຮອບເກືອບ 50 ປີທີ່ປະເທດ ໄທໃນທ້າຍປີກາຍນີ້ເຮັດໃຫ້ມີຜູ້ເສຍຊີວິດຫຼາຍກວ່າ 230 ຄົນ ສ້າງຄວາມເສຍຫາຍຫຼາຍກວ່າ 1 ພັນ 700 ລ້ານ ໂດລາແລະໄດ້ຖ້ວມໄຮ່ນາຮົ້ວສວນຫຼາຍສິບພັນເຮັກຕາ ໄພນໍ້າຖ້ວມທີ່ໄດ້ເລີ້ມມາແຕ່ເດືອນຕຸລາທ້າຍປີກາຍ ແມ່ນ ມີຜົນກະທົບຕໍ່ເຄິ່ງນຶ່ງຂອງທັງໝົດ 76 ຈັງຫວັດຂອງໄທ ຈົນມາຮອດເດືອນນີ້ ບັນດາຈັງຫວັດໃນເຂດພາກໃຕ້ຂອງ ໄທກໍຍັງໄດ້ຮັບຜົນກະທົບຈາກໄພນໍ້າຖ້ວມແລະດິນຖະຫຼົ່ມ ຮອບໄໝ່ ພວກນັກພະຍາກອນອາກາດເວົ້າວ່າ ອຸທົກກະໄພທີ່ວ່ານີ້ແມ່ນໄດ້ຖືກເຮັດໃຫ້ຮ້າຍແຮງໜັກ ຂຶ້ນ ຍ້ອນຈາກປາກົດການລາ-ນີ-ຍາ ທີ່ເກີດຂຶ້ນເວລາອຸນະຫະພູມໃນໜ້ານໍ້າຂອງມະຫາສະ ມຸດປາຊີຟິກ ຕໍ່າກວ່າປົກກະຕິ ຊຶ່ງພາໃຫ້ມີຝົນຕົກ ໃສ່ພື້ນດິນໜັກຫຼາຍກວ່າສະເລ່ຍ ແຕ່ໄພນໍ້າຖ້ວມຢູ່ປະເທດໄທ ກໍບໍ່ເປັນເລື່ອງແປກປະຫຼາດຫຍັງເລີຍ ແມ່ນແຕ່ໃນເວລາທີ່ບໍ່ມີ ປາກົດການລາ-ນີ-ຍາ ດັ່ງດຽວກັນກັບບໍລິເວນສ່ວນໃຫຍ່ຂອງຂົງເຂດເອເຊຍຕາເວັນອອກ ສຽງໃຕ້ແລະພາກໃຕ້ຂອງຈີນ ລະດູຝົນຈາກລົມມໍລະສຸມ ແມ່ນເລີ້ມມາຮອດມາເຖິງໃນເດືອນ ເມສາຫຼືບໍ່ກໍພຶດສະພາ ລຸນຫຼັງລະດູ ແລ້ງທີ່ຍາວນານໄດ້ສິ້ນສຸດລົງແລະມັກຈະພາເອົາໄພນໍ້າ ຖ້ວມມານຳດ້ວຍ ທ່ານ Danai Thaitukoo ນັກບັນຍາຍກ່ຽວກັບວິຊາສະຖາປັດທີ່ຈຸລາລົງກອນມະຫາວິທະ ຍາໄລກ່າວວ່າ ການເກີດໄພນໍ້າຖ້ວມເປັນປະຈຳນັ້ນແມ່ນໄດ້ເນັ້ນໃຫ້ ເຫັນເຖິງຄວາມຈຳເປັນ ໃນການທີ່ຈະຕ້ອງມີນະໂຍບາຍຄຸ້ມຄອງນໍ້າແບບມີປະ ສິດທິຜົນໄລຍະຍາວ ໃນທົ່ວປະເທດ ທ່ານ Danai ກ່າວກ່ຽວກັບເລື່ອງນີ້ວ່າ: ພວກນັກວິທະຍາສາດແລະນັກວາງແຜນປະຊາຄົມທີ່ບາງກອກ ກ່າວວ່າ ນອກ ນັ້ນລະ ດູແລ້ງທີ່ຍືດຍາວຂອງໄທຍັງຈຳເປັນຈະຕ້ອງໄດ້ຮັບການແກ້ໄຂນຳດ້ວຍ ຍ້ອນວ່າ ປະຊາ ຄົມໃນເຂດຕ່າງໆມັກຈະມີການຂາດແຄນນໍ້າໃນໄລຍະຊຸມເດືອນລະດູແລ້ງນີ້ ທ່ານອານົນ ຊະນິດວົງ ເປັນນັກຊ່ຽວຊານດ້ານອາກາດ ທີ່ຈຸລາລົງກອນມະຫາວິທະຍາ ໄລ // ສຽງທ່ານອານົນ // ທ່ານອານົນເວົ້າວ່າ ພວກເຮົາມັກມອງເບິ່ງນໍ້າ ໃນລະດູຝົນວ່າ ມີຫຼາຍເກີນຄວາມຕ້ອງ ການເປັນສິ່ງທີ່ບໍ່ຕ້ອງການ ແລະເປັນສິ່ງທີ່ຈຳເປັນຕ້ອງໄດ້ຫາທາງກຳຈັດ ແລະໃນລະດູ ແລ້ງຊໍ້າພັດມີການຈົ່ມວ່າບໍ່ມີນໍ້າໃຊ້ພຽງພໍ ພວກເຮົາຈຳເປັນຕ້ອງໄດ້ປ່ຽນທັດສະນະທ່າ ທີໃໝ່ກ່ຽວກັບເລື່ອງນໍ້າ ຄືບໍ່ຕ້ອງພາກັນເບິ່ງນໍ້າວ່າເປັນສິ່ງ ທີ່ບໍ່ຕ້ອງການ ແຕ່ເປັນຊັບ ສິນຕ່າງຫາກ ທ່ານອານົນກ່າວຕື່ມວ່າ ຄວນຈະມີການດຳເນີນຄວາມພະຍາຍາມ ເພື່ອ ໃຫ້ມີນໍ້າໃຊ້ພຽງພໍໃນລະດູແລ້ງ ໂດຍທຳການກໍ່ສ້າງອ່າງເກັບນໍ້າບໍ່ໍແມ່ນເຂື່ອນຂະໜາດ ໃຫຍ່ ເພື່ອເກັບກັກນໍ້າໄວ້ໃນລະຫວ່າງລະດູຝົນ ປະເທດໄທໄດ້ປະສົບຄວາມສຳເລັດຈຳນວນນຶ່ງ ໃນການຄວບຄຸມການຫລັ່ງ ໄຫລຂອງ ແມ່ນໍ້າ ການກໍ່ສ້າງທາງວິສະວະກຳທີ່ສຳຄັນໆໃນຮອບທົດສະວັດຜ່ານມາໄດ້ພາໃຫ້ນະ ຄອນຫຼວງຂອງໄທມີຄວາມສ່ຽງຕໍ່ການທີ່ຈະຖືກນໍ້າຖ້ວມໜ້ອຍລົງ ຄືບາງກອກໄດ້ສ້າງ ຄູກັ້ນນໍ້າ ຍາວກວ່າ 70 ຫຼັກກິໂລແມັດເລາະລຽບຕາມແຄມແມ່ນໍ້າເຈົ້າພະຍາແລະຄູກັ້ນ ນໍ້າອີກຈຳນວນນຶ່ງ ກາຍເຂດບາງກອກອອກໄປອີກ ໄພນໍ້າຖ້ວມໃນປີກາຍນີ້ພາໃຫ້ລັດຖະບານຂອງນາຍົກລັດຖະມົນຕີອະພິຊິດ ເວດຊາຊີວະ ຊັ່ງຊາຕີລາຄາຄືນໃໝ່ເບິ່ງການບັນເທົາທຸກໄພນໍ້າຖ້ວມ ແລະລະບົບຊົນລະປະທານທີ່ມີຢູ່ ລັດຖະບານຫວັງວ່າ ຈະນຳເອົາໂຄງການຄຸ້ມຄອງນໍ້າທັງໝົດ ເຂົ້າມາໄວ້ຢູ່ສູນກາງ ທ່ານ ປະນິທານ ວັດຕະນະຍາກອນ ຊຶ່ງເປັນໂຄສົກຂອງລັດຖະບານໄທກ່າວກ່ຽວກັບເລື່ອງນີ້ ວ່າ: ພວກຜູ້ນຳທາງທຸລະກິດ ແລະເຈົ້າຂອງຟາມຕ່າງໆ ຕະຫຼອດທັງພວກນັກຊ່ຽວຊານ ໃນການຄຸ້ມຄອງນໍ້າຕ່າງກໍພາກັນກ່າວວ່າການຄຸ້ມຄອງນໍ້າແບບມີປະສິດທິຜົນແມ່ນ ມີຄວາມສຳຄັນຫຼາຍສຳລັບປະເທດໄທ ທີ່ເປັນປະເທດນຳໜ້າໃນການສົ່ງເຂົ້າອອກໄປ ຂາຍຢູ່ຕ່າງປະເທດນັ້ນ ພວກເຂົາເຈົ້າກ່າວວ່າ ການມີລະບົບຄຸ້ມຄອງນໍ້າທີ່ດີຂຶ້ນຈະເພີ່ມແລະຈະນຳໄປສູ່ການ ມີຜົນຜະລິດການກະເສດທີ່ຫຼາກຫຼາຍ ແລະຈະພາໃຫ້ມີລາຍໄດ້ເພີ່ມຂຶ້ນຈາກການນຳ ໃຊ້ນໍ້າທີ່ຖືວ່າເປັນຊັບສິນແທນທີ່ຈະເປັນສິ່ງທີ່ບໍ່ຕ້ອງການນັ້ນ